EkBass/fiwiki-20250220-pages-articles huggingface dataset:
Ylempi Agryle

Ylempi Agryle () oli antiikin Ateenan kaupunginosa ja Erekhtheis-fyleen kuulunut Attikan demos. Se kuului fylen asty-trittykseen eli kaupunkialueen demoksiin. Ylempi Agryle sijaitsi Panateenalaisen stadionin eteläpuolella, suunnilleen Ateenan nykyisen Pagkrátin kaupunginosan tienoilla. Sen lähellä sijaitsi myös Alempi Agryle, joka oli erillinen demos. On mahdollisesta, että Agrain kaupunginosa sijaitsi jomman kumman demoksen alueella. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 3–5 bule-edustajaa. Demoksen kansalaisesta käytettiin demonyymiä Agrylēthen () tai Agryleus (). == Lähteet == Luokka:Antiikin Attikan demokset
Amfitrope

Amfitrope (, ) oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Amfitrope sijaitsi Atenen demoksen itäpuolella ja Sunionin demoksen länsipuolella. Se sijoitetaan lähelle nykyistä Megála Péfkaa Lavreotikín kunnan alueella. Demos oli osa Laureionin seudun kaivosaluetta, ja siellä tiedetään olleen ainakin 8–9 kaivosta. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme bule-edustajaa. Demoksen kansalaisesta käytettiin demonyymiä Amfitropēthen (). == Lähteet == Luokka:Antiikin Attikan demokset Luokka:Lavreotikí
Anaflystos

Anaflystos (, ) oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Anaflystos sijaitsi Attikan länsirannikolla hieman Sunionin niemestä pohjoiseen, nykyisen ilmeisesti demoksesta nimensä perineen Anávyssoksen kaupungin lähellä. Ksenofonin mukaan paikalla oli linnoitus, jonka tehtävänä oli Laureionin kaivosten suojaaminen. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin 10 edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 11 bule- edustajaa. Anaflystos oli suurikokoinen demos, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä Anaflystios (). == Lähteet == Luokka:Antiikin Attikan demokset Luokka:Saronikós
Anagyrus

Anagyrus ( tai Anagyrous) oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Anagyrus sijaitsi Attikan länsirannikolla. Se sijoitetaan nykyisen Vári-Voúla-Vouliagménin kunnan alueelle suunnilleen Várin kaupungin tienoille. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kahdeksan bule-edustajaa. Demoksen kansalaisesta käytettiin demonyymiä Anagyrasios (). Anagyruksessa tiedetään olleen teatteri. == Lähteet == Luokka:Antiikin Attikan demokset Luokka:Vári-Voúla-Vouliagméni
Anakaia

Anakaia (, ) oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Anakaia sijaitsi Attikan itäosassa. Se sijoitetaan suunnilleen nykyisen Amygdalézan tienoille Diónysoksen kunnan Stamátaan. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kolme edustajaa Ateenan bulessa eli neuvostossa. Demoksen kansalaisesta käytettiin demonyymiä Anakaieus (). == Lähteet == Luokka:Antiikin Attikan demokset Luokka:Diónysos
Angele

Angele () oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Angele sijaitsi Attikan itäosassa. Se sijoitetaan suunnilleen nykyisen Angelísin tienoille lähelle Markópoulo Mesogaíaksen kaupunkia. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi tai kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä bule-edustajaa. Demoksen kansalaisesta käytettiin demonyymiä Angelēthen () tai Angeleus (). == Lähteet == Luokka:Antiikin Attikan demokset Luokka:Markópoulo Mesogaías
Alempi Ankyle

Alempi Ankyle (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty- trittykseen eli kaupunkialueen demoksiin. Alemman Ankylen oletetaan sijainneen suunnilleen nykyisen Zográfoun tienoilla. Ylempänä ja lähempänä Lykabettos- kukkulaa (nyk. Lykavittós) sijaitsi Ylempi Ankyle, joka oli erillinen demos. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Ankyleus (). == Lähteet == Luokka:Antiikin Attikan demokset Luokka:Zográfou
Ylempi Ankyle

Ylempi Ankyle (, ) oli antiikin aikainen alun perin Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Ylemmän Ankylen oletetaan sijainneen Lykabettos-kukkulan (nyk. Lykavittós) kaakkoispuolella. Alempana nykyisen Zográfoun suunnassa sijaitsi Alempi Ankyle, joka oli erillinen demos. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aigeis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Aigeis-fyleen. Demoksen kansalaisesta käytettiin demonyymiä Ankyleus (). == Lähteet == Luokka:Antiikin Attikan demokset
Sudoc

Sudoc ( eli vapaasti suomennettuna "Dokumentoinnin yleisjärjestelmä", myös muodossa SUDOC) on vuonna 2001 yleisökäyttöön avattu luettelointijärjestelmä, joka luotiin alkujaan Ranskan ylempää koulutusta palvelevien kirjastojen yhteisluettelointia varten. Järjestelmä saavutti suuren suosion, ja käyttäjien joukkoon on liittynyt noin 3 400 kirjastoa. Sudoc-luettelo sisältää tiedot yli 12 miljoonasta bibliografisesta julkaisusta, kuten kirjoista, opinnäytetöistä, kartoista, äänitteistä, elektronisista teoksista, käsikirjoituksista tai muusta vastaavasta. ==Sudocin IdRef-tunniste== Vuonna 2011 avattiin ranskalainen Sudoc-järjestelmään liittyvä toimijoita (kirjoittajia, organisaatioita yms) yksilöivä eli Sudocin nimiaktorisointia edustava IdRef-tietokantapalvelu. IdRef-haulla voi etsiä järjestelmään luetteloitujen henkilöiden, organisaatioiden, maantieteellisten paikkojen tai julkaisujen yksilöintitunnisteen. Wikidatassa Sudoc/IdRef-tunnusta vastaa oma muuttuja (ID P269). Sudoc osallistuu virtuaalisten auktoriteettitunnisteiden eli VIAF-tunnisteiden muodostamiseen. ==Esimerkkejä IdRef-nimitunnisteesta== Sudocin IdRef-nimiautoriteettitunnuste presidentti Martti Ahtisaarelle on 034851992 (kuva). Kirjailija Sofi Oksasen tunnistenumero on puolestaan 142960888. Esimerkkinä organisaatiotunnisteesta voisi olla Itä-Suomen yliopisto, jonka IdRef/SUDOC-tunniste on 158692438. ==Katso myös== * Kongressin kirjaston kontrollinumero (LCNAF-tunniste) * VIAF-tunniste * ISNI- tunniste * GND-tunniste * Bibsys ==Lähteet== ==Aiheesta muualla== * Haku IdRef/SUDOC-auktoriteettipalvelusta (idref.fr) * ABES / Sudoc (viaf.org) Luokka:Luokittelujärjestelmät Luokka:Kirjastotoimi Luokka:Tunnistautuminen
Arafen

Arafen (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Arafen sijaitsi Attikan itärannikolla. Sen nimi on todennäköisesti säilynyt nykyisen Rafínan kaupungin nimessä, jolloin se olisi sijainnut sen paikalla tai lähistöllä. Demoksen lähellä sijaitsi Halai Arafenideen demos, jonka lisänimi viittaa Arafeniin. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Arafēnios (). == Lähteet == Luokka:Antiikin Attikan demokset Luokka:Rafína-Pikérmi
Atene

Atene () oli antiikin aikainen alun perin Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Atene sijaitsi Attikan lounaisrannikolla. Demoksen rajat tunnetaan poikkeuksellisen hyvin. Sen pohjoispuolella sijaitsi Anaflystoksen demos ja itäpuolella Amfitropen demos, ja sen pinta-alaksi on arvioitu noin 20 neliökilometriä. Demos sijoitetaan suunnilleen nykyisen Lavreotikín kunnan Chárakaksen tienoille. Demoksen nimi on esikreikkalaista, ei-indoeurooppalaista alkuperää. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Antiokhis ja sillä oli kolme edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja vuodesta 201/200 eaa. Attalis- fyleen. Muutosten seurauksena demoksella oli hellenistisellä kaudella neljä bule-edustajaa. Demoksen kansalaisesta käytettiin demonyymiä Atēneus (). == Lähteet == Luokka:Antiikin Attikan demokset Luokka:Lavreotikí
Athmonon

Athmonon (, ) eli Athmonia () oli antiikin aikainen alun perin Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Athmonon sijaitsi nykyisen Maroúsin eli Amaroúsion kaupungin paikalla. Nykyisen kaupungin nimi on peräisin Amarysiasta, joka oli antiikin aikana paikallinen Artemis-jumalattaren epiteetti. Athmononissa oli tämännimisen Artemiin pyhäkkö, ja Maroúsista on löydetty siihen viittaava piirtokirjoitus. Paikalla oli myös Afrodite Uranian temppeli. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Kekropis ja sillä oli alun perin kuusi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. Attalis-fyleen. Muutosten seurauksena demoksella oli hellenistisellä kaudella 10 bule-edustajaa. Demoksen kansalaisesta käytettiin demonyymiä Athmoneus (). == Lähteet == == Aiheesta muualla == Luokka:Amaroúsio Luokka:Antiikin Attikan demokset
Alopeke

Alopeke (, ) oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty- trittykseen eli kaupunkialueen demoksiin. Alopeke sijaitsi noin 11–12 stadioninmittaa Ateenasta, suunnilleen Ilissos-joen ja Lykabettos-kukkulan välimailla. Sen pohjoispuolella sijaitsi Diomeian demos ja länsipuolella Faleronin demos. Demoksen katsotaan sijainneen nykyisten Dáfnin, Ymittóksen tai Ágios Dimítrioksen tienoilla Ateenan keskustan kaakkoispuolella. Aiemmin demos sijoitettiin usein pohjoisemmaksi Ampelókipoiin tai sen lähelle. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin 10 edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 12 bule-edustajaa. Alopeke oli suurikokoinen demos, ja sen väkiluvuksi on arvioitu suurimmillaan noin henkeä. Alopeken tunnetuin kansalainen on filosofi Sokrates. Sieltä olivat kotoisin myös muun muassa poliitikot Aristeides ja Thukydides, Kalliasten ja Hipponikosten suku, jonka tunnetuimpia edustajia on poliitikko Kallias II, sekä monet alkmaionidien sukuun kuuluneet. Demoksen kansalaisesta käytettiin demonyymiä Alōpekēthen () tai Alōpekeieus (). Alopekessa oli Afroditeelle sekä Hermafroditokselle omistetut temppelit. Demoksen aiempi sijoittaminen Ampelókipoiin perustui teoriaan, jonka mukaan siellä sijaitsevassa bysanttilaisaikaisessa Kaikkien pyhien kirkossa olisi käytetty Alopeken Afroditen temppelin osia. == Lähteet == Luokka:Antiikin Attikan demokset
Afidna

Afidna () eli Afidnai () () oli antiikin aikainen kaupunki ja alun perin Aiantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. == Maantiede == Afidnan kaupunki sijaitsi Attikan pohjoisosassa Dekeleian ja Rhamnuksen kaupunkien ja demosten välisellä alueella. Afidna koostui oikeastaan useasta kaupungista tai kylästä, jotka olivat Eunostidai, Klopidai, Perrhidai, Petalidai, Thyrgonidai ja Titakidai. Nykyisin Afidnan akropolis eli linnavuori tunnetaan Kotrónin kukkulana, ja se sijaitsee lähellä nykyisiä Afídnesta ja Kapandrítia, länteen Marathónaksen tekojärvestä. == Historia == Afidna oli asutettu viimeistään keskihelladisella kaudella, jolta ajalta paikalta on löydetty hautoja, ja se on ollut alueen merkittävä linnoitettu keskus myöhäishelladisella eli mykeneläisellä kaudella. Perinteen mukaan Afidna oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Myös paikan nimi liittyy Theseukseen, sillä sitä pidettiin kreikkalaisessa mytologiassa paikkana, johon tämä jätti sieppaamansa Helenan ystävänsä Afidnoksen huomaan. Kun Dioskuurit hyökkäsivät Attikaan sisartaan etsiessään, Dekeleian asukkaat osoittivat näille tien Afidnaan, jonka jälkeen Dioskuurit valtasivat ja tuhosivat kaupungin. Afidnan demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aiantis ja sillä oli 16 edustajaa Ateenan bulessa eli neuvostossa. Myöhemmin hellenistisellä ja roomalaisella kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen ja vuodesta 124/125 jaa. Hadrianis-fyleen. Peloponnesolaissodan aikana vuonna 412 eaa. spartalaiset valtasivat Afidnan, mikä johti Ateenan ruokahuollon ongelmiin. Ainakin 300-luvulla eaa. kaupunki oli linnoitettu. Afidna oli Attikan toiseksi suurin demos Akharnain jälkeen, mikä näkyy myös sen bule-edustajien määrässä, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä Afidnaios (). Afidnan arkeologisia kaivauksia on suorittanut Ruotsin Ateenan-instituutti. == Rakennukset ja löydökset == Afidnan paikan eli Kotrónin kukkulan koko on noin 125 x 40 metriä, ja sillä on linnoitetun kaupungin raunioita. Paikan lähellä on nykyisin Elävöittävän lähteen (Zoodóchos Pigí) kappeli. Helladisen kauden hautoja on montaa eri tyyppiä, ja niistä on löydetty muun muassa minyalaista keramiikkaa sekä pronssi-, kulta- ja hopeaesineitä. == Lähteet == Luokka:Antiikin Attikan demokset Luokka:Antiikin Attikan kaupungit Luokka:Arkeologiset kohteet Attikassa Luokka:Mykeneläiset arkeologiset kohteet Luokka:Oropós
Auridai

Auridai (, ) oli antiikin aikainen alun perin Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Auridain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Hippothontis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Hippothontis-fyleen. Demoksen kansalaisesta käytettiin demonyymiä Auridēs (). == Lähteet == Luokka:Antiikin Attikan demokset
Azenia

Azenia () oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Azenia sijoitetaan nykyisin Ateenan länsipuolelle Parnesvuoren (nyk. Párnitha) eteläpuolelle pohjoiseen Eleusiista, lähelle nykyistä Kókkinia. Perinteisesti Azenian katsottiin sijainneen Ateenan kaakkoispuolella Anaflystoksen ja Sunionin demosten välisellä alueella, perustuen erääseen Strabonin mainintaan. Paikaksi ehdotettiin usein Sunionin (nyk. Soúnio) niemen länsipuolisen lahden, jonka edustalla sijaitsee Pátrokloksen saari, rantaa. Nykyisin tulkintaa pidetään kuitenkin virheellisenä, ja Strabonin mainintaa tarkoitetuksi viittaamaan Azenian sijasta Atenen demokseen. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Azēnieus, Azēniathen (). == Lähteet == Luokka:Antiikin Attikan demokset Luokka:Elefsína
Memotech RS 128

Memotech RS128 on brittiläisen Memotechin vuonna 1984 julkaisema kotitietokone, jossa oli 128 kilotavua keskusmuistia ja 24 kilotavua ROM- muistia. Memotech RS128:ssa oli Zilog Z80A prosessori ja se kykeni näyttämään 16 eri väriä. Tietokoneessa oli sisäänrakennettu MTX Basic ohjelmointikieli. Memotech RS 128 oli Memotech MTX:n seuraaja == Aiheesta muualla == * http://www.old-computers.com/museum/computer.asp?c=202 Luokka:Mikrotietokoneet Luokka:Vuoden 1984 tietokoneet
HMCS Cap de la Madelaine

HMCS Cap de la Madeleine (viirinumerot K663 ja FFE 317) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 1. kesäkuuta 1954 uudelleen muutostöiden jälkeen Prestonian- luokan fregatiksi, jolloin sen viirinumeroksi tuli 7. joulukuuta 1954 palvelukseen otettaessa FFE 317. Se palveli Kanadan laivastossa aina 15. toukokuuta 1965 saakka. Alus on ollut ainoa näin nimetty Kanadan laivastossaFreeman, David J. s. 200. == Valmistus == Alus tilattiin lokakuussa 1941 Morton Engineering and Dry Dock Companyltä Quebecistä ja sen köli laskettiin 5. marraskuuta 1943. Alus laskettiin vesille 13. toukokuuta 1944 ja se otettiin palvelukseen neljä kuukautta myöhemmin 30. syyskuuta Quebec Cityssä.Friedman, Norman s. 334uboat.net == Palvelus == HMCS Cap de la Madeleine saapui 20. lokakuuta 1944 Halifaxiin, mistä se pian siirtyi edelleen Bermudalle koulutettavaksi. Koulutuksen päätyttyä alus palasi joulukuussa Halifaxiin, missä se liitettiin St. Johnsiin sijoitettuun Kanadan laivaston 7. saattajaryhmään. Alus lähti 28. joulukuuta merelle ja se liittyi 29. joulukuuta saattueeseen HX328. Alus erkani 3. tammikuuta 1945 saattueesta ja se liittyi vielä samana päivänä merellä saattueeseen ONS039, jonka mukana se palasi Kanadaan korjattavaksi. Alus erkani saattueesta 9. tammikuuta.naval- history.net Euroopan sotatoimet päättyivät ennen korjausten valmistumista ja alus poistettiin palveluksesta 25. marraskuuta 1945.Macpherson, Ken s. 17Macpherson, Ken & Burgess, John s. 44 Alus myytiin Marine Industries Limitedille, mutta laivasto lunasti aluksen takaisin ja se muutettiin Prestonian-luokan saattuefregatiksi. Alus palautettiin muutostöiden päätyttyä palvelukseen 7. joulukuuta 1954 NATO runkonumerolla FFE 317. Alus oli kadettien ja palvelukseen otettujen merimiesten koululaivana Kanadan itärannikolla, kunnes se poistettiin palveluksesta 15. toukokuuta 1965. Alus myytiin 1966 romutettavaksi Italiaan La Speziaan. === Aluksen päälliköt === Aluksen päällikköinä palvelivatMacpherson, Ken & Burgess, John s.191: *Ronald Alfred Judges 4. syyskuuta 1944 vai 30. syyskuuta - 15. vai 18. lokakuuta 1945 *W. O. O. Barbour 19. lokakuuta - 25. marraskuuta 1945 *C. A. Gray 20. toukokuuta 1959 - 27. joulukuuta 1960 *K. E. Grant 28. joulukuuta 1960 - 8. tammikuuta 1961 *D. R. White 9. tammikuuta - 6. helmikuuta 1961 *K. E. Grant 7. helmikuuta 1961 - 28. lokakuuta 1962 *G. R. Ferguson 26. lokakuuta 1962 - 18. helmikuuta 1963 *R. A. Beach 19. helmikuuta 1963 - 8. maaliskuuta 1964 *F. J. French 27. marraskuuta 1964 - 15. maaliskuuta 1965 ==Lähteet== * * * * * ===Viitteet=== == Aiheesta muualla == * Luokka:Kanadan laivaston River-luokan fregatit Luokka:Kanadalaiset toisen maailmansodan fregatit Luokka:Prestonian- luokan fregatit
Time After Time

Time After Time oli yhdysvaltalainen scifi–draamasarja, jota esitettiin vuoden 2017 aikana ABC:n kanavalla. Kevin Williamsonin kehittämän sarjan tarina pohjautuu Karl Alexanderin romaaniin Time After Time. ABC keskeytti sarjan esittämisen viidennen jakson jälkeen, koska katsojakeskiarvo jäi vain 2,2 miljoonaan. Jäljelläolevat jaksot kuitenkin esitettiin Espanjan televisiossa. == Juoni == Viiltäjä-Jack pakenee virkavaltaa 1880-luvun Lontoosta H. G. Wellsin aikakoneella nykypäivään. Wellsin ainoa mahdollisuus on lähteä Viiltäjä-Jackin perään ja ottaa hänet kiinni, ettei hän jatka sarjamurhaajan uraa. Wells löytää 2010-luvulta avukseen kuraattorina New Yorkin museossa työskentelevän Jane Walkerin, sekä oman lapsenlapsenlapsensa Nicole Ari Parkerin. == Näyttelijät == == Lähteet == == Aiheesta muualla == * Virallinen sivusto * Luokka:2010-luvun yhdysvaltalaiset scifi-sarjat Luokka:Romaaneihin perustuvat televisiosarjat Luokka:Yhdysvaltalaiset draamasarjat Luokka:ABC:n televisio-ohjelmat
Jesse Huttunen

Jesse Juhana Huttunen (s. 8. kesäkuuta 1994 Savitaipale) on suomalainen korkeushyppääjä. Hän edustaa Savitaipaleen Urheilijoita ja hänen valmentajanaan toimii Timo Joronen. Kalevan kisoista Huttunen on saavuttanut korkeushypyn kultaa vuonna 2017 ja pronssia 2019. Lisäksi hän on voittanut sisäratojen SM-kilpailuista hopeaa korkeushypyssä vuonna 2017 ja pronssia 2022. Aikuisten maaottelussa hän kilpaili ensimmäisen kerran 2017. Huttusen ennätys ulkoradoilla on 210 cm (2016) ja sisäradoilla 207 cm (2017). == Lähteet == Luokka:Suomalaiset korkeushyppääjät Luokka:Vuonna 1994 syntyneet Luokka:Elävät henkilöt
HMCS Cape Breton (K350)

HMCS Cape Breton (viirinumerot K350) oli Kanadan laivaston vuonna 1943 palvelukseenotettu River-luokan fregatti toisessa maailmansodassa. == Palvelus == Alus tilattiin lokakuussa 1941 Morton Engineering and Dry Dock Companyltä Quebecistä ja sen köli laskettiin 5. toukokuuta 1942. Alus laskettiin vesille vielä saman vuoden lopulla 24. marraskuuta ja se otettiin palvelukseen 25. lokakuuta 1943.Friedman, Norman s. 334uboat.net == Kanadan laivasto == HMCS Cape Breton saapui Halifaxiin 28. marraskuuta 1943 ja se oli koulutettavana St. Margaret's Bayssä tammikuun 1944. Alus liitettiin helmikuussa 1944 Londonderryyn sijoitettuun 6. saattajaryhmään ja se lähti Halifaxista Britteinsaarille 24. helmikuuta. Ryhmän mukana alus partioi ja suojasi saattueita Londonderryn, Plymouthin ja Portsmouthin edustoilla. Alus teki kevään aikana ryhmän mukana yhden matkan Murmanskiin saattueen RA58 suojana ennenWoodman, Richard s. 395 kuin se osallistui Normandian maihinnousuun. Alus siirrettiin toukokuussa 9. saattajaryhmään oltuaan puolisen vuotta Kanadassa huollettavana.Macpherson, Ken s. 18Macpherson, Ken & Burgess, John s. 45 Euroopan sotatoimien päätyttyä alus matkasi Londonderrystä Vancouveriin. Alus poistettiin palveluksesta 26. tammikuuta 1946, minkä jälkeen se oli muutaman kuukauden sijoitettuna reserviin Esquimaltissa. Alus myytiin 1947 ja se upotettiin aallonmurtajaksi Kelsey Bayhin Brittiläiseen Kolumbiaan. === Aluksen päälliköt === Aluksen päällikköinä palvelivatMacpherson, Ken & Burgess, John s. 191: *Alexander McAllister McLarnon 25. lokakuuta 1943 - 4. tammikuuta 1945 *John Cryspo Leckie Annesley 5. tammikuuta - 24. syyskuuta 1945 ==Lähteet== * * * * * ===Viitteet=== == Aiheesta muualla == * * Luokka:Kanadan laivaston River-luokan fregatit Luokka:Kanadalaiset toisen maailmansodan fregatit
Ylöjärven Uutiset

Ylöjärven Uutiset on Ylöjärvellä kerran viikossa keskiviikkoisin ilmestyvä sitoutumaton paikallislehti. ==Historia== Lehden historia alkaa syyskuusta 1934 jolloin sen perusti Ylöjärvi-nimisenä Jukka Tyrkkö, joka oli myös lehden ensimmäinen päätoimittaja. Vuonna 1957 lehden nimeksi muuttui Ylöjärven Sanomat. Nykyisen nimensä lehti sai vuonna 1999, kun siihen yhdistettiin vuonna 1997 perustettu ilmaisjakelulehti Ylöjärven Seutu. Samassa yhteydessä lehden uudeksi omistajaksi tuli Lempäälän-Vesilahden Sanomat Oy.Yläjärven Sanomien tiedot FennicassaYlöjärvi-lehden tiedot FennicassaYlöjärven Uutiset aloittaa taipaleensa, Yle Uutiset 21.7.1999 Kurussa ilmestynyttä, vuonna 1933 perustettua Kurun Sanomat -paikallislehteä julkaissut Suomen Paikallissanomat Oy myi vuonna 2008 lehden Pirkanmaan Lehtitaloon kuuluvalle Ylöjärven Uutiset Oy:lle, ja tässä yhteydessä Kurun Sanomat yhdistettiin Ylöjärven Uutisiin. Kurun kunta liittyi Ylöjärven kaupunkiin vuoden 2009 alussa.Janakkalan Sanomat Suomen Paikallissanomille - Kurun Sanomat Ylöjärven Uutisille, Alma Media Oyj lehdistötiedote 17.12.2008Kuurn Sanomien tiedot Fennicassa ==Toimitus== Ylöjärven Uutisten päätoimittajana on nykyisin (2022) Ville Mäkinen. Oman ilmoituksensa mukaan lehti tavoittaa 13 000 paikallista lukijaa joka viikko.Ylöjärven Uutiset: Mainostajalle Ylöjärven Uutiset : Yhteystiedot Ylöjärven kaupunginhallituksessa on ollut keskustelua lehden linjasta, eikä siitä pidetä. Jopa yhteydenpidon katkaisemista lehteen on väläytelty. Päätoimittaja Ville Mäkinen ja kustantajan Pirmedian toimitusjohtaja Olli Sirén pitäisi kutsua keskustelemaan lehden linjasta. Närää on herättänyt muun muassa se, että lehti on kertonut, että poliisi tutkii kaupunginhallituksen päätösten lainmukaisuutta.Jarmo Huhtanen, Paikallis­lehti ajautui poliitikkojen silmä­tikuksi, Yle.fi uutiset 28.12.2022, viitattu 27.12.2022 == Lähteet == == Aiheesta muualla == * Ylöjärven Uutisten sivut * Ylöjärven Uutisten Youtube-kanava Luokka:Suomalaiset paikallislehdet Luokka:Ylöjärvi
Tommi Holttinen

Tommi Mikael Holttinen (s. 3. toukokuuta 1997 Turku) on suomalainen seiväshyppääjä. Hän edustaa Turun Urheiluliittoa ja hänen valmentajanaan on syksystä 2022 lähtien toiminut Johan Meriluoto. Aikaisemmin häntä valmensi isänsä Jari Holttinen. Holttinen sijoittui alle 20-vuotiaiden EM-kilpailuissa 2015 kymmenenneksi, alle 20-vuotiaiden MM-kilpailuissa 2016 yhdenneksitoista ja alle 23-vuotiaiden EM-kilpailuissa 2017 seitsemänneksi. EM-kilpailuissa Berliinissä 2018 hän karsiutui loppukilpailusta ulkoratojen ennätyksellään 551 cm. Holttinen oli mukana Eugenen MM-kisoissa 2022. Karsinnassa hän hyppäsi tuloksen 550, mikä ei riittänyt finaalipaikkaan.Paavola ja Holttinen karsiutuivat finaalista – Duplantis leikitellen kultajahtiin Hän karsiutui samana vuonna loppukilpailusta myös Münchenin EM-kilpailuissa niin ikään tuloksella 550. Kalevan kisoista Holttinen on saavuttanut seiväshypyssä hopeaa vuosina 2017 ja 2021 sekä pronssia 2018. Sisäratojen SM-kilpailuista Holttinen on saavuttanut kultaa 2020, hopeaa vuosina 2018 ja 2019 sekä pronssia 2021. Hänen ennätyksensä ulkoradoilla on 564 cm (2021) ja sisäradoilla 561 cm (2021). == Lähteet == Luokka:Suomalaiset seiväshyppääjät Luokka:Vuonna 1997 syntyneet Luokka:Elävät henkilöt
Aleksi Saarelainen

Aleksi Valtteri Saarelainen (s. 28. tammikuuta 1993 Espoo) on suomalainen seiväshyppääjä. Hän edustaa Espoon Tapioita ja hänen valmentajanaan toimii Rauli Pudas. Kalevan kisoista Saarelainen on saavuttanut seiväshypyn pronssia vuonna 2017. Tallinnan alle 23-vuotiaiden EM-kilpailuissa 2015 hän karsiutui loppukilpailusta. Hänen ennätyksensä ulkoradoilla on 520 cm (2015) ja sisäradoilla 510 cm (2016). == Lähteet == Luokka:Suomalaiset seiväshyppääjät Luokka:Vuonna 1993 syntyneet Luokka:Elävät henkilöt
Otto Loukkalahti

Otto Jalmari Loukkalahti (s. 11. tammikuuta 1994) on suomalainen estejuoksija. Hän edustaa IF Raseborgia ja hänen valmentajinaan toimivat Marko Loukkalahti ja Tom Andtbacka. Kalevan kisoista Loukkalahti on saavuttanut pronssia 3 000 metrin esteistä vuonna 2017. Ennätyksikseen hän on juossut 1 500 metrillä ajan 3.51,63, 3 000 metrillä 8.27,80, esteissä 9.12,42 ja 5 000 metrillä 15.14,88. == Lähteet == Luokka:Suomalaiset estejuoksijat Luokka:Vuonna 1994 syntyneet Luokka:Elävät henkilöt
HMCS Toronto

HMCS Toronto on ollut kolmen Kanadan laivaston aluksen nimenä: *HMCS Toronto, Algerine-luokan fregatti *HMCS Toronto (K538), River-luokan fregatti *HMCS Toronto (FFH 333), Halifax-luokan fregatti.
Villiä hurjempi länsi

Villiä hurjempi länsi (Blazing Saddles) on Mel Brooksin ohjaama yhdysvaltalainen lännenkomedia vuodelta 1974. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Villiä hurjemman lännen kaikkien aikojen sadan parhaan komedian listalle sijalle 20. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * Luokka:Mel Brooksin ohjaamat elokuvat Luokka:Vuoden 1974 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset komediaelokuvat Luokka:Warner Brosin elokuvat
Savines-le-Lac

Savines-le-Lac on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Se sijaitsee Écrinsin kansallispuiston alueella Lac de Serre-Ponçon -tekojärven rannalla, ja se on suosittu matkailukohde. Savines-le-Lac on sijainnut vuosian saatossa kolmessa eri paikassa. Ensimmäinen perustettiin vuonna 1282, mutta se hylättiin vallankumouksen aikana. Siitä on jäljellä vielä linnan ja kirkon rauniot. Toinen Savines rakennettiin vuonna 1825. Se kuitenkin tuhoutui 3. toukokuuta 1961, kun Durance -joen pato rakennettiin, ja se jäi veden alle. Kolmas rakennettiin tämä jälkeen nykyiselle paikalle.Tour de France 2017 ==Lähteet== ==Aiheesta muualla== Luokka:Hautes-Alpesin kunnat
Ruth B

Ruth Berhe, taiteilijanimeltään Ruth B (s. 2. heinäkuuta 1995 Edmonton, Alberta), on kanadalainen laulaja-lauluntekijä. Berhe teki levytyssopimuksen Columbia Recordsin kanssa heinäkuussa 2015. Loppuvuodesta julkaistiin The Intro -niminen EP, joka sisälsi neljä kappaletta. Hänen debyyttialbuminsa, Safe Haven, julkaistiin toukokuussa 2017. == Lähteet == Luokka:Kanadalaiset laulajat Luokka:Vuonna 1995 syntyneet Luokka:Elävät henkilöt
Puhelinseksi (yhtye)

Puhelinseksi on suomalainen punk-yhtye, joka perustettiin Rovaniemellä vuonna 2015. Yhtyeen soittotyyliä on kuvailtu mediassa melankoliseksi ja melodiseksi punkrockiksi, joka ottaa vaikutteita suomalaisesta iskelmästä. Yhtye kuvailee itseään ”Suomen nössöimmäksi kovisjengiksi” ja ”romanttisiksi hölmöiksi soittamassa kaihoisaa punkrockia”. Yhtyeen jäseniä soittaa myös yhtyeessä Autiomaa ja Romanssi. == Jäsenet == * Noora Määttä - laulu * Otto Mikkola - laulu, kitara * Atte Viljamaa - basso * Antti Keskipoikela - rummut == Diskografia == * Meillä on ikävä kaikkea (kasetti, 2016 Best Seller Records ja 2017 Endless Daze Records) * Mitä meistä tänne jää (mLP, 2018 Svart Records) * Sydänkohtaus tanssilattialla (LP, 2020 Svart Records) * Vieraita toisillemme (2022 Svart Records) == Lähteet == == Aiheesta muualla == * Puhelinseksi- yhtyeen virallinen Facebook-sivu * Puhelinseksi-yhtyeen virallinen Bandcamp- sivu * Rumba: ”Haista Helena vittu (mä ryyppään taas)” – Puhelinseksi lauluu kohtalaisen kipeistä asioista Luokka:Suomalaiset punkyhtyeet
Mestarien liigan kauden 2017–2018 lohkovaihe

Mestarien liigan kauden 2017–2018 lohkovaihe alkoi 12. syyskuuta ja päättyi 6. joulukuuta 2017. ==Joukkueet== Lohkovaiheen arvontatilaisuus pidettiin 24. elokuuta 2017 Monacossa.Group stage draw UEFA. Viitattu 26.8.2017. Joukkueet oli jaettu neljään samansuuruiseen arvontakoriin seuraavin perustein: * Ensimmäiseen koriin oli sijoitettu UEFA:n maapisterankingin mukaan seitsemän kärkimaan kansallisen sarjan mestarit sekä hallitseva mestari Real Madrid. * Koreihin kaksi, kolme ja neljä joukkueet olivat jaoteltu seurajoukkuerankingpisteiden mukaan.Club coefficients 2016/17 UEFA. Viitattu 26.8.2017. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. 17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.Emergency Panel decisions UEFA. Viitattu 6.9.2014. Seuraavat 32 joukkuetta selviytyivät lohkovaiheeseen: Väriselite Lohkovoittajat ja toiseksi tulleet etenevät pudotuspeleihin Kolmanneksi tulleet siirtyvät Eurooppa-liigan pudotuspeleihin {| class="wikitable" Joukkue Pisteet Real Madrid 176,999 Bayern München 154,899 Chelsea 106,192 Juventus 140,666 Benfica 111,866 Monaco 62,333 Spartak Moskova 18,606 Šah’tar Donetsk 87,526 ==Lohkot== Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2017–2018 ensimmäiselle pudotuspelikierrokselle ja neljänneksi sijoittuvat putoavat pois. Jos lohkoissa päädytään tasapisteisiin, lohkosijoitukset ratkaistaan seuraavasti: # joukkueiden keskinäisten otteluiden pisteet # joukkueiden keskinäisten otteluiden maaliero # joukkueiden keskinäisten otteluiden tehdyt maalit # joukkueiden keskinäisten otteluiden vierasmaalit # joukkueiden kaikkien otteluiden maaliero # joukkueiden kaikkien otteluiden tehdyt maalit # joukkueiden kaikkien otteluiden vierasmaalit # joukkueiden kaikkien otteluiden voitot # joukkueiden kaikkien otteluiden vierasvoitot # vähiten kurinpidollisia pisteistä kaikista otteluista (keltainen kortti = 1 ja punainen kortti = 3) # UEFA:n oma rankinglista ===Lohko A=== \---- \---- \---- \---- \---- ===Lohko B=== \---- \---- \---- \---- \---- ===Lohko C=== \---- \---- \---- \---- \---- ===Lohko D=== \---- \---- \---- \---- \---- ===Lohko E=== \---- \---- \---- \---- \---- ===Lohko F=== \---- \---- \---- \---- \---- ===Lohko G=== \---- \---- \---- \---- \---- ===Lohko H=== \---- \---- \---- \---- \---- ==Huomioita== ==Lähteet== ==Aiheesta muualla== * Virallinen sivusto Lohkovaihe
Tuliumkloridi

Tuliumkloridi TmCl3 (tai tulium(III)kloridi, tuliumtrikloridi) on alkuaine tuliumin epäorgaaninen yhdiste kloorin kanssa, jossa kloori esiintyy hapetusluvulla −I ja tulium +III. Se on hygroskooppinen kiinteä aine joka muodostaa vaaleankeltaisia kiteitä, joiden kiderakenne on samankaltainen kuin yttrium(III)kloridilla (YCl3) tai alumiinikloridilla. Yhdiste liukenee veteen sekä alkoholiin ja sillä on myös ainakin kaksi kidevedellistä hydraattia: TmCl3*6H2O ja TmCl3*7H2O. Heptahydraatin kiteet voivat olla väriltään vihreitä.https://www.sigmaaldrich.com/catalog/product/aldrich/439649?lang=fi&region;=FI Viitattu 22.8.2017https://www.sigmaaldrich.com/catalog/product/aldrich/204668?lang=fi&region;=FI Viitattu 22.8.2017 == Valmistus, reaktiot ja käyttö == Tuliumkloridia voidaan valmistaa tuliumoksidista väkevän suolahapon avulla. Tuliumkloridi reagoi voimakkaiden emäksien vaikutuksesta takaisin tuliumoksidiksi. Tuliumkloridia on käytetty lähtöaineena joillekin NIR-infrapuna-alueen fotokatalyysia varten valmistetuille eksoottisille nanorakenteille. == Lähteet == == Aiheesta muualla == *PubChem: Thulium chloride Luokka:Tuliumyhdisteet Luokka:Kloridit
Nainen Eeva

Nainen Eeva (The Lady Eve) on Preston Sturgesin käsikirjoittama ja ohjaama yhdysvaltalainen komediaelokuva vuodelta 1941. Sen pääosia näyttelevät Barbara Stanwyck ja Henry Fonda. == Juoni == Nuori, salskea ja varakas käärmetutkija (Fonda) on palaamassa kotiinsa Etelä-Amerikan viidakosta. Matkustajalaivalla hän törmää kaunottareen (Stanwyck) ja tämän korttihuijari-isään (Charles Coburn), jotka saavat idean viedä mieheltä rahat. Huijarineito viekoittelee hajamielisen tutkijan kerta toisensa jälkeen erilaisissa rooleissa, mutta asiat mutkistuvat kun miehen lemmikkikäärme tahtoo karkailla ja nuorten suhteessa alkavat ilmetä aidot kiintymyksen tunteet. == Vastaanotto ja jälkimaine == Elokuvan alkuperäistarinan kirjoittaja Monckton Hoffe oli ehdolla parhaan alkuperäiskäsikirjoituksen Oscar-palkinnon saajaksi. The New York Times valitsi elokuvan vuoden 1941 parhaaksi. Vuonna 1997 Nainen Eeva otettiin mukaan National Film Registryn kulttuurillisesti, historiallisesti tai esteettisesti merkittävien elokuvien kokoelmaan. Vuonna 2000 American Film Institute kokosi listan sadasta hauskimmasta komediaelokuvasta, ja Nainen Eeva ylsi sijalle 55. Vuonna 2004 The New York Timesin kriitikot valitsivat Nainen Eevan yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle sijalle 19. == Lähteet == == Aiheesta muualla == * * Luokka:Vuoden 1941 yhdysvaltalaiset elokuvat Luokka:Yhdysvaltalaiset komediaelokuvat Luokka:Preston Sturgesin ohjaamat elokuvat Luokka:Yhdysvaltalaiset mustavalkoelokuvat
Yhdysvaltain avoin tennisturnaus 2017

Vuoden 2017 Yhdysvaltain avoin tennisturnaus pelattiin 28. elokuuta – 10. syyskuuta 2017 Queensissä, New Yorkissa. Se oli kaikkiaan 137. Yhdysvaltain avoin tennisturnaus ja vuoden neljäs Grand Slam -turnaus. Kaksinpelin sijoitetut pelaajat julkistettiin 23. elokuuta ja pääsarjan kaaviot 25. elokuuta. == Sijoitetut pelaajat == === Miesten kaksinpeli === === Naisten kaksinpeli === === Miesten nelinpeli === === Naisten nelinpeli === === Sekanelinpeli === == Lähteet == *
Olli Takala

Olli Ilmari Takala (s. 29. maaliskuuta 1995 Lahti) on suomalainen kiekonheittäjä. Hän edustaa Lahden Ahkeraa ja hänen valmentajanaan toimii Kullervo Lång. Kalevan kisoista Takala on saavuttanut kiekonheiton hopeaa vuonna 2017. Hänen ennätyksensä ulkoradoilta on 56,55 metriä (2017) ja hallista 52,06 metriä (2017). == Lähteet == Luokka:Suomalaiset kiekonheittäjät Luokka:Vuonna 1995 syntyneet Luokka:Elävät henkilöt
Akaan Seutu

Akaan Seutu on Akaan kaupungissa Etelä-Pirkanmaalla kerran viikossa keskiviikkoisin ilmestyvä paikallislehti. Se on osa Pirmedioita. Lehden päätoimittaja on Jarno Keskinen ja lehdellä on oman ilmoituksensa mukaan 14 200 viikoittaista lukijaa. Lehti perustettiin vuonna 1916 nimellä Toijalan Sanomat ja se alkoi ilmestyä säännöllisesti vuoden 1917 alusta lähtien. Lehden ensimmäinen päätoimittaja oli Vilho Havia. Vuonna 1949 lehden nimeksi tuli Toijalan Seutu ja se oli Toijalan, Kylmäkosken, Viialan, Sääksmäen, Saarioispuolen ja Kalvolan maakuntalehti. Nykyisen nimensä Akaan Seutu sai 1996, kun siihen liitettiin Viialassa ilmestynyt Viiala-Toijala-Kylmäkoski Lehti. Tämä lehti oli aloittanut ilmestymisensä Viialan paikallisena uutis- ja ilmoituslehtenä vuonna 1952 Viialan Sanomat nimellä. Lehden nimeksi muuttui Viiala-Lehti vuonna 1969 ja Viiala-Toijala-Kylmäkoski Lehti vuonna 1995.Tule mukaan uusiin seikkailuihin, Akaan Seutu 30.12.2016Rautatie synnytti paikallislehden, Akaan Seutu 6.4.2016Fennica : Viialan sanomat : Viialan paikallinen uutis- ja ilmoituslehtiFennica : Viiala-lehti : Viialan paikallinen uutis- ja ilmoituslehtiFennica : Toijalan seutu : Toijalan, Kylmäkosken, Viialan, Sääksmäen, Saarioispuolen ja Kalvolan maakuntalehti Fennica : Toijalan sanomatFennica : Akaan Seutu : Toijala, Viiala, Kylmäkoski, Saarioispuoli, Kalvola == Lähteet == == Aiheesta muualla == * Akaan Seutu -lehden sivut * Akaan Seutu -lehden YouTube-kanava * Toijalan Sanomien digitoidut numerot vuosilta 1916–1939 Kansalliskirjastossa Luokka:Suomalaiset paikallislehdet Luokka:Akaa
Henri Liipola

Henri Juho Aleksi Liipola (s. 24. huhtikuuta 1994 Koski Tl) on suomalainen moukarinheittäjä. Hän edustaa Tammelan Ryskettä ja hänen valmentajanaan toimii Kari Pihkanen. Aiemmin Liipola on edustanut Kosken Kaikua ja Someron Esaa. Liipola karsiutui loppukilpailusta EM-kilpailuissa Berliinissä 2018 ja Münchenissä 2022. Hän voitti moukarikilpailun ensimmäisessä aikuisten Suomi–Ruotsi-maaottelussaan 2017 ja toistamiseen 2019. Kalevan kisoista Liipola on saavuttanut moukarinheiton kultaa vuosina 2017, 2018 ja 2019, hopeaa 2021 sekä pronssia vuosina 2020 ja 2022. SM-talvikisoissa hän on saanut kultaa 2017, 2021, 2022 ja 2023, hopeaa 2018 ja pronssia 2019 ja 2024. Hänen ennätyksensä ulkoradoilta on 75,47 metriä (2018). Liipola asuu Tampereella, jonne hän muutti opiskelemaan tietotekniikkaa ammattikorkeakoulussa. == Lähteet == Luokka:Suomalaiset moukarinheittäjät Luokka:Vuonna 1994 syntyneet Luokka:Elävät henkilöt
Krista Uusi-Kinnala

Krista Uusi-Kinnala (s. 3. maaliskuuta 1997) on suomalainen kiekonheittäjä. Hän edustaa Laitilan Jyskettä ja hänen valmentajanaan toimii Anne Lehto. Kinnala karsiutui loppukilpailusta alle 20-vuotiaiden EM-kilpailuissa 2015 ja MM-kilpailuissa 2016. Bydgoszczin alle 23-vuotiaiden EM-kilpailuissa 2017 hän sijoittui seitsemänneksi. Kalevan kisoista Uusi-Kinnala on saavuttanut kiekonheiton hopeaa vuonna 2017. Hänen ennätyksensä ulkoradoilta on 53,48 metriä (2017) ja hallista 49,60 (2017). == Lähteet == Luokka:Suomalaiset kiekonheittäjät Luokka:Vuonna 1997 syntyneet Luokka:Elävät henkilöt
Senja Mäkitörmä

Senja Katriina Mäkitörmä (s. 31. toukokuuta 1994 Varpaisjärvi) on suomalainen kuulantyöntäjä. Hän edustaa Varpaisjärven Virettä ja hänen valmentajinaan toimivat Mika Reijonen ja Ville Halonen. Kalevan kisoista Mäkitörmä on saavuttanut kuulantyönnön kultaa vuosina 2018, 2019, 2020, 2021 ja 2022, hopeaa vuosina 2017 ja 2024 sekä pronssia vuonna 2023. Lisäksi hän on saavuttanut sisäratojen SM-kilpailuista kuulantyönnön kultaa vuosina 2018, 2020, 2022 ja 2024, hopeaa vuosina 2021 ja 2023 ja pronssia vuonna 2016. Mäkitörmä rikkoi 2018 Kalevan kisojen silloisella ennätystyönnöllään 16,95 EM- kisarajan 45 sentillä. Berliinin EM-kilpailuissa hän karsiutui loppukilpailusta. Hän karsiutui finaalista myös Toruńin sisäratojen EM- kilpailuissa 2021, Münchenin EM-kilpailuissa 2022, Budapestin MM-kilpailuissa 2023 ja Rooman EM-kilpailuissa 2024. Mäkitörmä on edustanut Suomea aikuisten maaotteluissa vuodesta 2016, ja sijoittunut parhaimmillaan toiseksi. Mäkitörmän ennätys ulkoradoilta on 17,53 metriä (2022) ja hallista 17,74 metriä (2025). == Lähteet == Luokka:Suomalaiset kuulantyöntäjät Luokka:Vuonna 1994 syntyneet Luokka:Elävät henkilöt
Eveliina Rouvali

Anna Eveliina Rouvali (s. 16. huhtikuuta 1997 Kuopio) on suomalainen kuulantyöntäjä. Hän edustaa Kuopion Reipasta ja häntä valmentaa Teemu Leppämäki. Rouvali karsiutui loppukilpailusta alle 20-vuotiaiden EM- kilpailuissa 2015, saman ikäluokan MM-kilpailuissa 2016 ja alle 23-vuotiaiden EM-kilpailuissa 2017. Hän sijoittui kahdeksanneksi alle 23-vuotiaiden EM- kilpailuissa 2019. Hän karsiutui loppukilpailusta Münchenin EM-kilpailuissa 2022, Istanbulin sisäratojen EM-kilpailuissa 2023, Budapestin MM-kilpailuissa 2023 ja Rooman EM-kilpailuissa 2024. Kalevan kisoista Rouvali on saavuttanut kuulantyönnön hopeaa vuosina 2020, 2021, 2022 ja 2023 sekä pronssia vuosina 2017, 2019 ja 2024. Sisäratojen SM-kilpailuista Rouvali on saavuttanut kultaa vuosina 2021 ja 2023, hopeaa vuosina 2019, 2020 ja 2022 sekä pronssia 2024. Hänen ennätyksensä ulkoradoilta on 17,53 metriä (2023) ja hallista 17,31 metriä (2023). == Lähteet == Luokka:Suomalaiset kuulantyöntäjät Luokka:Vuonna 1997 syntyneet Luokka:Elävät henkilöt
Superhulttio

Superhulttio (The Jerk) on Carl Reinerin ohjaama yhdysvaltalainen komediaelokuva vuodelta 1979. Sen ovat käsikirjoittaneet Steve Martin, Carl Gottlieb ja Michael Elias, ja Steve Martin näyttelee myös nimiroolin tässä hänen uransa ensimmäisessä elokuvapääosassa. Elokuvassa Steve Martin esittää mustassa perheessä adoptiolapsena varttunutta valkoista nuorukaista, joka lähtee tutustumaan suureen maailmaan. Vuonna 2000 American Film Institute kokosi listan sadasta hauskimmasta komediaelokuvasta, ja Superhulttio ylsi sijalle 89. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Superhulttion kaikkien aikojen sadan parhaan komedian listalle sijalle 99. Suomessa ensi-iltakritiikki oli nihkeää. Kymmenestä suomalaisesta aikalaiskriitikosta kaksi antoi Superhulttiolle kaksi tähteä, viisi yhden tähden ja loput eivät mitään, keskiarvona 1,25 tähteä neljästä. Video-oppaassa vuodelta 1994 Asko Alanen näki elokuvassa ”sinnikästä persoonallisuutta ja hupityöstöä, joka käy helposti hermoille jauhaessaan paikoillaan”. Hän antoi elokuvalle kolme tähteä viidestä, mikä vastaa sanallista arviota ”hyvä”. Uuden Suomen ja Iltalehden yhteisessä videoliitteessä joulukuussa 1982 Heikki Eteläpää kirjoitti, ettei Superhulttio edusta ihan superhuumoria, mutta tarjoaa kepeän sympaattista ja hetkittäin ihan räiskyvääkin viihdettä esimerkiksi Uuno Turhapuro -elokuvista pitäville. ==Lähteet== ==Aiheesta muualla== * * Luokka:Vuoden 1979 yhdysvaltalaiset elokuvat Luokka:Yhdysvaltalaiset komediaelokuvat Luokka:Carl Reinerin ohjaamat elokuvat
Grönlanninvita

Grönlanninvita (Groenlandia densa) on vesikasvilaji, joka on ainoa vitakasveihin kuuluvassa Groenlandia-suvussa. == Ulkonäkö == Grönlanninvita kasvaa 10–50 senttimetriä pitkäksi. Se muistuttaa lehdiltään ahvenvitaa, mutta lehdet kasvavat tiheässä ja kasvi on kasvutavaltaan taajempi. Sen lehtiasento on vastakkainen, kun vidoilla on kierteinen lehtiasento. == Levinneisyys == Grönlanninvita esiintyy Euroopassa ja Euroopan lähialueilla, Pohjois- Afrikassa, Lähi-idässä ja Kaukasiassa.The Euro+Med PlantBase – the information resource for Euro-Mediterranean plant diversity. (levinneisyyskartta) Viitattu 22.8.2017.Akhani, H. 2014. Groenlandia densa. The IUCN Red List of Threatened Species. Viitattu 22.8.2017. Pohjoismaissa se on kasvanut levinneisyysalueensa pohjoisrajalla harvinaisena Tanskassa ja aiemmin myös Etelä-Ruotsissa, mutta on hävinnyt sukupuuttoon molemmissa maissa. Se on kasvanut myös Skotlannissa ja Liettuassa, mutta hävinnyt näistä maista.Preston, Christopher D.: Provisional distribution and habitat texts for Potamogetonaceae taxa. (Flora Nordica 12) Grönlannissa grönlanninvitaa ei esiinny. == Elinympäristö == Grönlanninvita kasvaa makeassa vedessä, yleensä kirkkaassa ja emäksisessä vedessä. Sen elinympäristöjä ovat joet, järvet, lammikot, purot ja kanavat. == Lähteet == Luokka:Vitakasvit
Urjalan Sanomat

Urjalan Sanomat on Urjalassa kerran viikossa torstaisin ilmestyvä sitoutumaton paikallislehti. Lehden ensimmäinen numero ilmestyi 22. joulukuuta 1917.Fennica : Urjalan Sanomat Urjalan Sanomien omistajina on 177 pääasiassa urjalalaista yhteisöä ja yksityishenkilöä. Lehden päätoimittajana ja toimitusjohtajana on nykyisin (2017) Heli Lehtelä. Lehdellä oli yli 5 000 tilaajaa. Olli RIstimäki : Urjalan Sanomat juhlii monin tavoin Urjalan Sanomat : Yhteystiedot Urjalan Sanomat : Mediakortti == Lähteet == == Aiheesta muualla == * Urjalan Sanomien sivut * Urjalan Sanomien digitoidut numerot vuosilta 1918-1920 Kansalliskirjastossa Luokka:Suomalaiset paikallislehdet Luokka:Urjala
Le Lauzet-Ubaye

Le Lauzet-Ubaye on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. thumb|left|Roomalainen silta Le Lauzet-Ubaye sijaitsee Ubayen laaksossa, missä sillä on ollut aikanaan sotilaallista merkitystä. Kuntaan kuuluva Ubayen kylä jäi veden alle vuonna 1956, kun Lac de Serre-Ponçon -tekojärvi rakennettiin. Kunnan nähtävyyksiä on roomalainen silta, joka on kuitenkin nimestään huolimatta rakennettu keskiajalla.Tour de France 2017 ==Lähteet== ==Aiheesta muualla== Luokka:Alpes-de-Haute-Provencen kunnat
Cosmos Arena

Cosmos Arena on jalkapallostadion Samaran kaupungissa. Se valmistui vuonna 2018. Sen kapasiteetti on 44 918 ja se oli yksi jalkapallon MM-kilpailujen 2018 pelipaikoista. Maailmanmestaruuskilpailujen ajaksi stadionin nimi tulee olemaan Samara Arena. ==Lähteet== Luokka:Samara Luokka:Venäjän jalkapallostadionit
Kousa (täsmennyssivu)

Kousa voi tarkoittaa seuraavia asioita: * kousa, kauha tai juoma-astia * Kousa, kylä Mäntyharjussa * Kousa, suomalaisena sukunimenä: ** Keijo Kousa (s. 1959), jalkapalloilija ** Mikko Kousa (s. 1988), jääkiekkoilija, Keijo Kousan poika ** Sauli Kousa (1912–1956), Mannerheim-ristin ritari ** Tuuli Kousa (s. 1979), poliitikko ja yritysjohtaja Luokka:Luettelot henkilöistä sukunimen mukaan